ડિગ્રી એન્જિનિયરિંગમાં પ્રવેશ માટે અગાઉ લેવાયેલી જેઇઇ-મેઇનનું પરિણામ જાહેર કર્યા બાદ તેમાં શ્રેષ્ઠ દેખાવ કરનારા ૨.૩૧ લાખ વિદ્યાર્થીઓ ક્વોલિફાઈ થયા હતા. જોકે રવિવારે યોજાનારી જેઇઇ-એડવાન્સ માટે ચાલુ વર્ષે માત્ર ૧.૬૪ લાખ વિદ્યાર્થીઓએ જ રજિસ્ટ્રેશન કરાવ્યું છે. એટલે કે પહેલી ‌વખત જેઇઇ-એડવાન્સ માટે લાયક થયેલા ઉમેદવારો પૈકી ૬૫ હજાર વિદ્યાર્થીઓએ એક યા બીજા કારણોસર એડવાન્સ આપવામાં રસ દાખવ્યો નથી. ગુજરાતમાંથી અંદાજે ૫ હજાર જેટલા વિદ્યાર્થીઓ જેઇઇ-એડવાન્સમાં ઉપસ્થિત રહે તેવી શક્યતા છે. આ વખતે આઇઆઇટી કાનપુર દ્વારા 19 IITની 17 હજાર બેઠકો માટે પ્રથમવાર ઓનલાઈન પરીક્ષાનું આયોજન કરાયું છે. જેનું પરિણામ આગામી તા.૧૦મીએ જાહેર કરાશે.